rlitschk/wikidir huggingface dataset:
Golling is a Gmoa im Bundesland Soizburg im Bezirk Hallein (Tennengau) in Österreich mid 4.273 Eihwohna (2016). Da Ort ligt direkt on da Dialektgrenzn vom Westmittlboarischn zum Sidwestmittlboarischn (Iwagongsdialekt). De Gmoa ligt im Soizachtoi im Tennengau im Soizburga Land, runde 25 km sidlich vo da Stod Soizburg. Es is da letzte Ort, bevurs vo Soizburg kemmad direkt ins Gebirg eine get. D' Log vo Golling am Nordfuass vom Honggebirg und Tennengebirg bringan unbeständige Weedervoöitnisse midsich, weils in Golling heiffiger rengt ois wia in de närdlichn Nochbargmoan. Desweng wead da Ort aa oft ois Weederloch bezeichnet. De Gmoa ligt direkt on da Tauernautoboh und vafigt iwer an eiganen Bohhof, vo dem aus de Londeshauptstod aus schnöi mid EC-Züge, Soizachsprintern und da Linie S3 vo da Soizburga S-Boh z' dareichn is. Oatsteile vo da Gmoa san da Morkt (Markt), owagai (Obergäu) und Torren (Torren). owagei und Torren san friara eingständige Gmoan gwesn, san owa im Lauf vo da Zeid on Golling ogliadert worn. Mid dem is da domolige Ort Golling ois Ortsteil „Morkt“ benonnt worn. De hochdeitsche Schreibweis vo Torren betont ma ned aufs doppete „r“ sondern spricht ma mid am longan gschlossanen „e“ aus. D' Nochbargmoana vo Golling san: Kuche Obtnau
Da Struawer Sepp (Hdt.: Struber Josef) is am 13. Feba 1773 (1770?) in Stengwoid (Stegenwald) in da Gmoa Werfn, Soizburga Laund auf d' Wöid kemma. Er is a Gostwirt und Schitznhauptmo gwesn. Er hod gmoasom mi'm P. Siawarer (P. Sieberer) aus Pforwerfn 'n Poss Luag geng d' Fraunzosn und d' Boarn vataidigt. Gstorm is a am 19. Juli 1845 in Stengwoid in Werfn. Da Büidhauer Sponnring Huawert (Spannring Hubert) hod zu seiner Ehre auf da Posshächn vom Poss Luag bai Golling a Denkmoi darichtt. F. Ortner, Vom Kurfürstentum zum Wiener Kongreß. In: H. Dopsch und H. Spatzenegger (Hg.): Geschichte Salzburgs, Band II/2, 1988. Christian Röck: Der Wirt von Stegenwald. Roman einer unerschütterlichen Treue; 1941 Datenbank Gedeon Freiherr MARETICH VON RIV-ALPON, Josef Struber und die Kämpfe in der Umgebung des Passes Lueg im Jahre 1809. In: Mitteilungen der Gesellschaft für Salzburger Landeskunde. Band 37, 1897, S. 37-170 s Struawer Denkmoi
Oweroim is a Morktgmoa an Soizburga Laund an Tennengau z' Ésterreich mid 4.287 Eihwohna (2016). D' Gmoa liegg an Tennengau an Soizburga Laund. Ortstei vo da Gmoa sand oweroim (Oberalm), Koisberg (Kahlsperg), Vurderwiastoi (Vorderwiestal) und Seefejdmiej (Seefeldmühle). oweroim liegg direkt a' da Westbauh und is durch d' Linie S3 vo da S-Bauh Soizburg schnej und bequem vo da Laundeshaptstod aus z' daglaunger. D' Regionoibuslinie Nr. 160 fort vo Hallein (Kornstoahblootz) iwa oweroim af Soizburg (Haptbauhhóf) oweroim bijdt mid Hallein a gschlossen bebauds Siadlungsgebiet. Commons: Oberalm – Oibum mit Buidl, Videos und Audiodateien Webseite der Gemeinde
D Cohors I Montanorum (easchde Beag-Kohoatn) woa a römischs Regiment, des im easchdn Joahundat noch Grisdus in da Oipnregion ausghom woan is und aus lokale noarische Soidodn bschdaundn is. De Kohoatn Prima Montanorum woa a bai da Earowarung fu da westlichn Nochbaregion Raetia auf da Seitn fu de Röma dabai und is schbeda an da untan Donau im heiting Ungan und Bulgarien schdazioniad gwen. A Kohoatn hod zu deara Zeid 480 Mauna ghobt und woa in 6 Zentuarien zu je 80 Soidodn untadailt. Im easchdn Joahundat noch Grisdus is des keltisch-iliarische Kinireich Noricum a Brovinz fum Römischn Reich woan. Im Gegensoz zu aundane Regionen is de Expansion fu de Röma in de Ostoipn koa diarekt milidearische gwen, sondan de Norika woan dafoa schau lenga mid Rom fabünt. De Fabindung is iwa de Zeid oiwai enga woan bis Noricum 15 foa Grisdus untam Kaisa Augustus zeascht a fu Rom obhengiga Vasalnschdod woan is und unta da Regentschoft fum Kaisa Claudius (41-54 noch Grisdus) diarekt a römische Brovinz woan is. De Alianz zwischn de Noarika und de Röma woa dabai fia baide Seitn wichdig. De Röma san so zum weatfoin und a fia s Milidea wichdign noarischn Schdoi kema, dea in de
Salurn an dr Weinstroßn isch as sidlichschte Derfl va Sidtiról unt as sidlichschte Derfl van gschlossnen Poarischn Språchraum. Salurn ligg pan untrn Ént va dr Sidtirólr Weinstråßn, pelafig 30 km sidlich va Poazn unt isch a wichtigs Weinpaugepiat. Nebm Salurn rinnt die Étsch vrpei (sie isch dr greschte Fluss va Sidtiról unt dr zweitgreschte va Italien), sie hot die Quell pan Réschnpåss unt toalt as Untrlont in zwoa Hälftn. In Sidn ligg die Salurnr Klaus, de as Untrlont va dr trentinischn Piana Rotaliana otrennt. Die Gemeinde Salurn isch af an Schuttkegl paut gwurtn, der mid dr Zeit untrn Titschnpochfoll ibrschigwoxn isch. Die heachre Log isch a naturgebmr Schutz vorn Hoachwossr va dr Étsch, des reglmeßig as Untrlont ibrschwemmp hot. Deswegn lafn olle Stroßn in hischtorischn ortskern trichtrfermig owärts: des isch a Vorsichtsmoßnohm aus die friahern Zeitn gwesn, wenn die Étsch no oft ibrn Toam ausr isch. Die eltigschtn Haisr sein pa die Pergwent van Geier zuai, ersch in dr jingrn Zeit hot man aa weitr in dr Ébm ausi paun ongfongen, in dr Nechnt va dr Étsch. Die leschte greßre Ibrschwemmung isch in Joar 1981 gwesn. Zem isch in 19. Juli dr Wossrschwoll wegn an Toampruch nerdlich va Salurn zeitn
Agri Decumates (Zenalaund), dt.: Dekumatland, woa de römische Bezaichnung fia de Gegend zwischn Rhein und Donau und auf da entan Seitn fun Limes, de im easchdn Joahundat noch Grisdus Tei fum Römischn Reich woan is und ob n Joa 259 fu Alemannen bsezt woan is. De Röma haum de Region und de oide Limes-Grenz neama zruk earowan kina, obwoi de Donau und da Rhein nu bis ins 5. Joahundat d Grenz fum Römischn Reich woa. Da Naum agri decumates, dea auf Deitsch a maunchmoi mid Dekumatnlaund iwasezt wied, is neta in oan hisdoarischn Beleg iwalifat, nemli im Tacitus seim Buach "Germania". Fu deitsche Wissnschoftla is efda de Bedeitung "Zehentlaund" foagschlong woan, oiso a obhengigs Gebid wos jeds Joa a Zentl fu da Eantn ois Tribut olifan muas. [1] Englische Wissnschoftla glaum, das da Naum owa eha fum keltischn Woat decametos hea kimt und fia 10 keltische Schdem schded, de wo doatn glebt hedn. A aundane Daklearung warad, das si des Woat auf an Oat oda a Schdod beziagt, den ma heit neama kenan und dea Decuma oda Decumum ghoassn hod. Soichane Woatbüdungen fu am Oatsnaum + ates fia a Region han nemli a wo aundas zan findn. [2] Untam Kaisa
Da Corrado Lorefice (* 12. Oktober 1962 in Ispica, Provinz Ragusa, Italien) is a remisch-katholischa Geistlicha und da Erzbischof vom Erzbistum Palermo. Ea is am 27. Oktoba 2015 vom Popst Franz zum Erzbischof eanennt worn. Eitrog zu Corrado Lorefice af catholic-hierarchy.org, gsegn am 29. Oktoba 2015. (englisch) Offiziellen Website des Erzbistums Palermo (italienisch) Don Lorefice è il nuovo arcivescovo di Palermo: c’è la nomina ufficiale Rinuncia dell'arcivescovo metropolita di Palermo (Italia) e nomina del successore Rinuncia dell’Arcivescovo Metropolita di Palermo (Italia) e nomina del nuovo Arcivescovo Metropolita. In: Tägliches Bulletin. Presseamt vom Heilign Stuhl, 27. Oktober 2015, abgerufen am 27. Oktober 2015 (italienisch).
A Sekund oda Sekundn is de Basisoaheid vo da Zeid im internationain Oaheidnsystem (SI). A Sekund dauad eppa an Heazschlog lang. A Stund hod 60 Minutn und a Minutn hod 60 Sekundn. Friacha hod ma a Sekundn nochn middlan Sunnadog definiad. Ob anno 1960 ois Epfemeridnsekund iba de Daua vo an tropischn Joar. Seit 1967 gibts de Atomsekund. De is definat ois as 9 192 631 770-foche vo da Periodndaua vo da Strohlung, de wo en Ibagang zwischn de boadn Hyperfeinstruktuaniveaus vom Grundzuastan vo de Atome vom Nuklid Caesium-133. Commons: second – Sammlung vo Buidl, Videos und Audiodateien National Physical Laboratory: Trapped ion optical frequency standards High-accuracy strontium ion optical clock; National Physical Laboratory (2005) NIST: Definition of the second; notice the cesium atom must be in its ground state at 0 K Official BIPM definition of the second The leap second: its history and possible future Accuracy of the time — Astronoo Bureau International des Poids et Mesures (Hrsg.): The International System of Units (SI) (PDF). Zeit und Frequenz. Physikalisch-Technische Bundesanstalt.
A Sekundnpendl (dt.Sekundenpendel) is a Pendel, des wos fiara Hoibschwingung (Uamocha sogn dazua „Schlag“) genau a Sekundn braucht. Wia ma domois no kaane genauaran Broda gobt hod, hod ma mid sowos kuaze Zeitspannen gmessn und hoz fia physikalische Versuch heagnumman. Seitn 17. Joahundat hod ma des Zeig fia genaue Pendeluhrn vawend, bsundas in Steanwaatn, wo ma zum genaun Vamessn, wo de Stean grod san, a genua Zeit braucht hod. De Läng von so an Sekundnpendl is ziaka aa Meta, und wegn dem hod de Pariser Akademie im Joar 1790 dischkurriat, ob ma mid dem ned glei aa den Meta definian kennt. Do is obara Hagl dabei: De Massn von dem Pendlkeapa is zwoa fia de Schwingungsdaua komplett powidl, owa es kummt auf de Schweakroft au, und de is beim Äquatoa und am Noadpoi ned gleich, wäu jo unsa Planed oom und unt a wengl eidebscht is. Äussa waa de Läng von dem Sekundnpendl, je nochdem, wo ma grod is, iagnwos zwischn 99,1 und 99,6 cm, und des kaunn kaana brauchn. https://web.archive.org/web/20131211010832/http://physicbox.uni-graz.at/museum/mechanik/sekundenpendel.php Virtuölles Museum von da TU Graz: Sekundnpendl
A Mofa is a motorisiats Foaradl. Da Begriff is a Okiazung vo „Motorfahrrad“. Entstandn san de Mofas nochn zwoatn Wejkriag ois Foarradln mit Huifsmotor. As schnellare Moped is a Weidaentwicklung davo. In Östareich und in da Schweiz gibt's des a, awa do dearfans schnella fahrn ois in wia in Deitschland, wo 25 Kilometa d zualässige Höchstgschwindigkeit is. De meistn Mofas in Deitschland san woarscheinli unzulässigaweis frisiat, indem daduach doss ma gaunz oafoch de Drosselung weggadaun hod.
Da Longinus-Club is a Varein in Wean, wo olle grossn Menschn mitochn kennan und eanare Intressn vatredn wean. Groß haßt über 1,90 bei Mauna und über 1,80 bei de Dirndl. Ea wiad gfiahrt vo da Sylvia und vom Fraunz Murcek. Da Christian Posch is da neiche Leiter vo da Jugendgruppn (18-30J). Ea is da Nochfoiga vo da Sabrina Wimmer. Jeda Launge kau do mitmochn. http://www.longinus.at/
Naturns (lat.: Nocturnes, italienisch: Naturno) isch a Morktgmoa in Siidtiroul und isch ungefair zwelf Kilometr von Meran entfernt. Geografisch gheart sie nou zen Vintschgau, verwaltungsmäßig obr zen Burggrofenomt. Dei 5711 Leit groaße Gemeinde (2013) hot sich in die letschten Johr ze an beliabtn Urlaubsort entwickelt. Grund drfir sain die vielen Wondermeiglichkeiten af zwoa Bergseiten und in broatn Tolbouden, s' milde Klima (315 Tog Sunnenschein/Johr), s' breitgefacherte Unterholtungsungebout souwiea di vieln Kunstschatz. Erlebnisbad Naturns Jugend- und Erlebnisbounhouf Naturpark Texelgruppe Schloss Juval: Wounsitz vom Reinhold Messner St. Prokulus-Kirchele: hot die etigschten freschken im deitschsprochign Raum (siebts Joarhundat) Commons: Naturns – Oibum mit Buidl, Videos und Audiodateien
Laffa bzw. Laffa an da Soizach (amtle: Laufen) is a Stod im Landkroas Berchtsgoana Land, in Obabayern. Si ligt umara 7 km neadlich vo Soizburg am Oipmfluss Soizach, de wo de Grenz za Estreich buidt. Auf da andan Fluss-Seitn ligt Owandorf ba Soizburg. Laffa is de Kroasstod vom ehemoling Landkroas Laffa gwen, dea wo am 1. Juli 1972 afgläst worn is. D' Umgebung vo Laffa gheat zum Oipmvorland und stejd a floche Moränenlandschoft mid Hächn vo umara 400 bis 460 m und oanige Moarn doar. Da naxte Beag und da Hausbeag vo Laffa is da Haunsbeag (836 m), 5 km sidestlich im Soizburga Land; gengiwa vo seim Fuass mindt de Sur in de Soizach. Geologisch ligt as Gmoagebit am Rand vom Frailassinger Beckn. Bai Laffa wead d' Fliassrichtung vo da Soizach durch a owerflächnnohe Noglfua-Schwejn mid da Hoibinsl vo Laffa oglenkt, worduruch d' dopete Fluss-Schlinga entståndn is. In da Fluss-Schlaiffm ligt d' Oidstod. As Umland is sanft higelig, in waide Taile dicht bewoidet, im Westn teiweis moarig. Auwejder gib's entlång vo da Soizach. Da friara stoark mäandriande, sedimentreiche Fluss is noch 1820 noch am Stootsvatrog zwischn Bayern und Estareich reguliat und begrodigt worn. Newa am Hochwosserschutz soidat aa d' Landesgrenz
Da Augustin Dornblüth woa a Dominikanamönch aus Gengenboch im Braisgau, dea im barokn Schbrochnschdreid eneagisch gengan Johann Christoph Gottsched schrim hod und fia a süddeitsche Schriftschbroch auf Basis fu de alemanischn und bairischn Dialekt gwen is. In da Gschichtschreibung wean eam maistns schbrochwissnschoftliche Argument obgschbrochn und gsogt, das a hauptsechlich ois fanatische Katholik geng des modeane owa protestantische segsische Hochdeitsch woa. Soai bekantasdes Buach is des "Observationes oder gründliche Anmerckungen über die Art und Weise, eine gute Uebersetzung, besonders in die teutsche Sprach zu machen. Nebst einer Critic über Herrn Gottschedens sogenannte Red-kunst und teutsche Grammatic. Aus patriotischem Eyfer zur Verhütung fernerer Verkehrung und Schändung der ausländischen Bücheren" (Augschbuag 1755). Seine Lemsdaten san ned genau bekant. 1711 is a ois Schüla mim schbedan Obt fum Glosda Gengenboch, in Pater Paulus Seeger, noch St. Blasien im Schwoazwoid gschikt woan. Do muas a scho fost eawogsn gwen soai. Gschdoam is a umara um 1760.
Da Kraftschluß is a Begriff aus da Technik. Ma moant damit a Vabindung vo zwoa Oanzlteil bei dene Kräfte iaba d'Reibung iabatrong wern. Sein Nama hod a vo da Reibungskraft. S'kenna nua Kräft iabatrong wern, de parallel zua de se berührndn Flächn laffa. Wei de Reibungskraft vahindert ja nua a Vaschiam vo de Oanzlteil entlang vo de Berührflächn. Bei technisch gnutzte Vabindunga werd de Reibungskraft erhöht, um hähane Kräft iabatrong zkenna. Meist wern dodazu de Flächn ananandapresst, wei mit na hähan Normalkraft steigt a de Reibungskraft. F H a f t = μ ⋅ F N {\displaystyle F_{Haft}=\mu \cdot F_{N}} Andane Schlüß han da Formschluß und da Stoffschluß. Zum Zsammpressn wern recht oft Schraubn heagnumma, Schraubvabindunga han a de bekanntestn Vatreter vo de Kraftschlüß. A Morsekegel is a Vabindungstechnik bei Bohrmaschina und Drehbänk. Dabei werd a Kegl ins dazua passende Loch mit Schwung neigsteckt. Duach de elastische Vaformung dagibt se a Normalkraft, de auf de Obaflächn vo dem Kegl wirkt. So konn a duach de Reibungskraft nimma ausefoin. A as Drehmoment vo da Bohrmaschin werd kraftschlüssig auf den Bohrer iabatrong, wei de Kräft fias Drehmoment ja a an da Oberflächn entlang wirkn. So hoid da Morsekegl ganz ohne Oschraum. Ausa
Alkbottle Alkbottle woar a Weana Rockband, de wos bsundasd in de 1990a Joa in Östareich recht präsent woa. Bekaunnt sans vua oim wegn eahnare ironischn und aa deuweis deabm Textln auf Weanarisch. Stilistisch haum si de Alkbottle in easchta Linie aun an Rock und Heavy Metal aus de 1980a Joa ghoidn. Se haum owar aa Coverversionan vo Klassika ausn Rock, ausn Metal und ausn Austropop gspüd, nua hoid mit eigane Textln. So haums z. B. aus „Thunderstruck“ vo AC/DC „Fanta Light“ gmocht. Vo da Sproch hea san de meistn Liadln in an modeanan Weana Dialekt ghoidn, bsundast auf de letzn zwaa Scheibm san aa Sochn auf Hochdeitsch. In vüüle vo eahnare Gsangl gehts umma s Tschechan und de Foign vo ana Lettn oigemein, oft garniat mit recht harbe Sprüchln. Zweng dem sans vom Aufaung au ois „tiaf“ kritisiad und aa vom Östareichischn Radiosenda Ö3 boykodiad wuan. Auf da aundan Seitn hod eahna da „Weana Prolo“ – Schmäh aa vüüle Fans eibrocht. De Musika sööwa betonan owa, dass de Textln ironisch und net 100% ernst gmaant san. Alkbottle san aum Aufaung vo de 1990a Joah aus ana Spülarei vom Roman Gregory (Gsangl) und sein Hawara Peter Fiala entstaundn. 1994 sans in
Murnau am Staffesee (amtli: Murnau a.Staffelsee) is a Moakt im oberboarischn Landkroas Garmisch-Partenkira und ghert zum Werdenfejsa Land. Murnau liegt im Bereich vom Oipnvorland uma 70 km sidli vo Minga. Da Staffesee grenzt direkt an den westlichn Oatsrand o. Während da letztn Eiszeit (Wirmeiszeit) is des Gebiet unta oana 600 m dickn Eisschicht gleng. Da Moakt is im 12. Joahundat um de Burg Murnau entstondn. 11. Joahundat und davoa De Gengad um Murnau is scho in vorchristlicha Zeit bsiedelt gwen, wei scho zua Zeit vo de Röma a Handelsweg, de Rottstraß, vo Bozn iban Brennapass und de obere Isar und as Loisachtoi existiat hod, de bis ins 19. Joahundat Bstand ghabt hod. Auf dem iatz abtragna Moosberg im Murnaua Moos findn si sogar Zeichn vo kejtischa Besiedlung. Damois war Murnau ned mehra ois a befestigte Poststation mit dem Nama Murau oda Mureau. Da Nam, aus dem si spada Murnau buidt hod, wor auf des iatzige Murnaua Moos (Mure) und des Loisachdoi (Aue) bezogn. 12. bis 16. Joahundat Murnau wead um 1150 des easchte Moi urkundli erwähnt. Um 1300 wead de Kira St. Nikolaus easchtmois in am Schriftstick gnennt. De easchte urkundliche Nennung vo da Burg Murnau erfolgt 1324. Ludwig da
Da Johann Beer (* 28. Februa 1655 in Saunk Giaring im Atagau, † 6. August 1700 in Weißennfels, im heiting Saxn-Anhalt) woa a Komponist und Schriftschdöla in da Barok-Zeid. Da Johann Beer woa s Kind fu ana Saunkt Giaringa Wiatsfamilie. Sai Fota woa da Woifgaung Beer (a Behr, Bär, Bähr gschrim) und sei Muada d Susanne, geboarane Schdodlmoa (Stadlmair). Ois Kind woar a Pasche im Schloss Kogi in Atase und is schbeda in Schöffling (Schörfling?) in d Schui gaunga. Doat hod a bai seina Grosmuata gwont. Es is schau fria sei musikalischs Talent entdekt woan und desweng haum s eam 1662 zua Ausbüdung in d Klosdaschui im Schdift Laumboch gschikt. Schbeda woar a in Reichasbeag am In und 1669/70 woar a in da Lateinschui in Bossau. Kuaz drauf ziagt a owa mid seine Ötan, de Protestantn woan, ins efangelische Rengschbuag. Wos do da genaue Grund woa, ob s dahoam im Atagau fafoigt woan san, oda ob s aus an aundan Grund doat hii san, woas ma ned. In Rengschbuag ged da Beer Hansl auf jedn Foi ins doatige Gymnasium Poeticum und muas weng seina musikalischn Begobung ned amoi a Schuigöd zoin. 1675 faungt a auf da Uni Altdorf zan schdudian
Da Naturpark Truadna Horn is a Naturpark sidle vo Bozn in Sidtirol. Zum Naturpark ghert da Toigrund und s Truadna Horn. De Landschoftsbuida san entsprechend vuifoitig und reichn vo submediterran bis oipin. Da Natrupark hod a Fläch vo 68,6 Quadratkilometa und geht vo ana Heh vo 300 - 1.700 m iban Meerespiagl vo da Adria. Da Gipfe vom Truadn Horn liegt bei 1817 Meta. Begrenzt wead da Naturpark im Noadn durch de Auslaifa vom Fleimstoi (Provinz Treant), im Siidostn durchs Cembratoi (Provinz Treant) und im Westn durchs Etschtoi zwischn Neimarkt und da Salurna Klause. Zum Park ghean de Gmoana Altrei, Montan, Neimarkt, Salurn und Truadn. 90% vo da Fläch vom Naturpark san Woid, deshoib redt ma aa vom "Park vo de Waida". Geomorphologisch treffa im Park zwoa Gebiete zamm: Dolomit (Koich; da Hang zum Etschtoi) und Quarzporphyr (Urgstoa), des wo aa zu ana untaschiedlichn Vegetation vo dena Gegendn fihrt. Es gibt do vui rare Pflanzna und Viechaartn. As Naturparkhaus is in ana saniatn elektrischn Miih untabrocht, de wo etz wieda funktionsfähig is. Auf drei Stockwerkn kriagn de Bsuacha do Infos iba de Landschoftn im Naturpark, de Wandertourn und iba de Kuiturgschicht vo da Gegend. In da Außnolog vom Naturparkhaus gibs
Da Poseidon wor im oidn Griachaland da God vom Meer. Ea wor da Suhn vo Kronos und Rhea und damid aa da Bruada vo Zeus, Hades, Hera, Demeter und Hestia. Vaheiradt wor a mid da Amphitrite, mid ia hod an Suhn, an Triton, und zwoa Techta, de Bentheskyme und de Rhode ghobt. Zammad mid andane Frauan hod an aba aa uneheliche Kinda zeigt. Sei Attribut is da Dreizack, wenn a amoi recht zwida wor, hod a domid Eadbebn und Fluatwellna vaursocht und manchmoi aa Schiffal vasenka gschpuid. De Ressa und Delphine san eam heilig, in da remischn Mythologie wead a mim Neptun gleigsetzt.
D MS Explorer woa a Graizfoatschif fu da kanadischn Ualaubsoaganisazionsfiama G.A.P. Adventures, des am 23. Nofemba 2007 in da Antarktis unta gaunga is, noch dem s mid am Aisbeag zaum gschdessn is. Si woa a Graizfoatschif, des schbeziel fia Foatn in de Polarregionen baud woan is. Ole Leit de an Boad woan, haum nochn Untagaung gret wean kina. D MS Explorer is 1969 in Uusikaupunki in Finlaund baud woan und hod zeascht Lindblad Explorer ghoassn, wai s uaschbringli fum schwedischn Foascha Lars-Eric Lindblad blant und bedrim woan is. D MS Explorer woa des easchde Schif iwahaupt, wos fia n Schifsduarismus in de polarregionen baud woan is. Glai im Joa 1969 iss auf a Eakundungsfoat in de Antarktis aufbrocha und woa auf de Oat mosgebli drau beteiligt, das da Duarismus a in d Antarktis kema is. 1984 is d MS Explorer a ois easchds Graizfoatschif duach de Noadwestpassasch duachi gfoan. Am 11. Feba, 1972 is de Lindblad Explorer bai ana Foat, wo a da Lars-Eric Lindblad söwa dabai woa, in da Antarktis auf Grund glaufn, in da Gegend fum La Plaza Point. D Passaschia haum ole fu da tschilenischn Marine gret wean kina und s Schif is noch Buenos Aires in
Villa rustica (Pluaral villae rusticae) hoast ma auf Latein a Laundhaus oda s Haupthaus fu ana gressan Laundwiatschoft. Im remischnReich woan de Villae rusticae da Mitlbunkt fu am Latifundium, oiso am laundwiatschoftlichn Grosgrundbsiz, dea aus am Haupthaus beschdaundn hod und mearane Wiatschoftsbautn wia Schdodl, Droadlkostn, Schoi und maistns sogoa a Bod, de inahoib fu am gmauatn Hof gleng san. In de remischnBrovinzn woan de Villae rusticae fia d Noarungsmitlbrodukzion zuaschdendi. In Italien hod s Haupthaus fu ana Villa rustica maisdns an grossn Inenhof ghobt, um den rundumadum de Wiatschoftbautn gschdaundn san. S oft zwoa-etaschige Haus fia de Leit zan wona woa maisdns auf da nöadlichn Hofseitn. In de galischn und geamanischn Brovinzn woa s Haupthaus oft im Stil fu ana Poatikusvilla: Doat bschded d Foadaseitn aus de Ekrisaliten und am Poatikus dazwischn, oiso ana ofanen Sailnhale. D Won- und Oawadskauman fum Haushean und seina Familia grenzn diarekt an dn Poatikus draun. D Villae rusticae haum maistns ghoazde Bodezima ghobt oda a aigens Bodhaisl, oft woan a oazöne Zima iwa a Fuasbonhaizung (Hypokaustn) zan hoazn. Fost oiwai haum s a an Köla ghobt, dea entweda ois Schbais und Foarodskauma fawent woan is, oda ois Hausheiligtum mid am Altar fia de Larn
S´Braunaua Palament hoasst ma d'Fasaumlung fu de boarischn Aufschdendischn gengan habsbuagischn Kaisa, de im Dezemba 1705 in Braunau am Inn zaum kema is. Braunau und s gaunze ifia'l woan domois a Tei fu Boarn. Söwa hod si des Palament domois "Laundesdefensionskongress" gnent und hod si ois legitime Gengregiarung fu Boarn faschdaundn. Da Foiksaufschdaund geng de kaisaliche Bsezung fu 1705/06 is heit foa oim duach d Sendlinga Moadwainocht bekaunt und d Gschicht fum Schmid fu Kochi. Weniga bekaunt is, das de Rebelion fu de Bauan ausn owaboarischn Owalaund neta a kloana Tei fu am fü gressan Aufschdaund woa, dea si iwa waide Regionen fu Nidaboarn, s ifia'l und s östliche Owaboarn zong hod. D Aufschdendischn haum de Schdet und Fesdungen in deara Gegend unta eana Gewoit brocht oda earowat und d Rebelion hod a aufn Boarischn Woid, an Tei fu da Owapfoiz und Kehlheim an da Donau iwagrifn. Da oanzige echde Foiksaufschdaund in da boarischn Gschicht hod si oiso geng a Fremdheaschoft gricht, de noch da Fadraibung fum Kuafiascht Max Emanuel s Laund ausbait hod. D Rebelion woa loial gengiwa in Kuafiaschdn im Exil und woit eam ois rechtmessign Heascha zruk haum. D Aufschdendischn haum ois kuaboarische Laundesdefendion fia domolige Zeid
Mid am Formschluss moand ma in da Technik a Vabindung vo zwoa Drima de zsammhoidn wei's Formen hom, de inanonda greifn. D'Voraussetzung is, doss se de Drima an Flächn beriahn, af dene de z'iwatrongne Kroft senkrecht stähd. Wennst a Drum on am ondan festschraubsd, ko des nimma oghom wean, wei da Schraumkopf gressa is ois des Loch. De Kroft zan Ohem wiakd vo da Obafläch vo dem Drum af'd Untaseitn van Schraumkopf. S'Vaschiam vo dem Drum is a ned megli, des liegd owa on am Kroftschluss. Wenn zwoa Drima mid Possstift vabundn wean, donn ko ma's zwoar ohem, owa nimma vaschiam, wei ja de Stift in de Lecha stecka. De Innaseitn vo de Lecha iawadrogd de Kräft af de Aussnseitn vo de Possstift und so af des ondre Drum. Streng gnumma is as Afanondaleng vo Drima aa a Formschluss. De kenna ned inanonda vasinka, wei d'Gwichtskroft af de Obaflächn van nexdn Drum drunta iawadrong wead.